Diari Oficial de la Generalitat Valenciana


Sumari del DOGV 1629, del 25-09-1991 (1991/822687)

DECRET 163/1991, de 16 de setembre, del Consell de la Generalitat Valenciana, pel qual es creen dos instituts de batxillerat i un institut de formació professional a la ciutat de València.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/09/16/163/dof/vci/html**

### Dades del document

Número de DOGV
:   1629

Data del DOGV
:   25-09-1991

Secció del DOGV
:   DISPOSICIONS GENERALS

Número del document
:   1991/822687


Data del document
:   16-09-1991

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 163/1991, de 16 de setembre, del Consell de la Generalitat Valenciana, pel qual crea dos instituts de Batxillerat i un institut de Formació Professional a la ciutat de València.  
La Constitució espanyola, en el capítol corresponent als drets i les llibertats, reconeix, en l'article 27, el dret de tots els espanyols a l?educació, i encomana als poders públics la garantia efectiva d'aquest dret mitjançant la programació general de l?ensenyament, amb la participació efectiva de tots els sectors afectats i la creació de centres docents.  
Fent ús del manament constitucional i a fi de cobrir la demanda en aquelles localitats en què es manifesta la necessitat d'incrementar l?oferta de llocs escolars, cal crear nous centres públics en què es faran els ensenyaments que es demanen i garantir així les opcions educatives de l'alumnat que ha cursat l?educació general bàsica i desitja continuar estudiant ensenyaments mitjans.  
Per això, segons que estableix la Llei Orgànica 8/1985, de 3 de juliol, reguladora del dret a l?educació i la Llei Orgànica 1/1990, de 3 d?octubre, d?ordenació general del sistema educatiu i segons que preveu el Reial Decret 2093/1983, de 28 de juliol, sobre traspàs de funcions i serveis de l'Administració de l?Estat a la Generalitat Valenciana en matèria d'educació, a proposta del Conseller de Cultura, Educació i Ciència, i amb la deliberació prèvia del Govern Valencià, en la reunió del dia 16 de setembre de 1991,  
DECRETE:  
Article primer  
Es crea l'Institut de Formació Professional núm. 7, amb capacitat per a 840 llocs escolars i amb domicili al c/ Alberic s/n (antic Mercat d?Abastos), de la ciutat de València.  
A aquest centre li és assignat provisionalment el codi 02206673.  
Article segon  
Es crea l'Institut de Batxillerat núm. 20, amb domicili al c/ Alberic de València (antic Mercat d?Abastos) f amb capacitat per a 840 llocs escolars.  
A aquest centre li és assignat provisionalment el codi 48755832.  
Article tercer  
Es crea l?Institut de Batxillerat núm. 21, amb domicili provisional al c/ Pintor Vilar, núm. 1, i definitiu al c/ Doctor Alemany, s/n de la ciutat de València i amb capacitat per a 840 llocs escolars.  
A aquest centre li és assignat provisionalment el codi 48650445.  
DISPOSICIO TRANSITORIA  
Mentre es fa el desenrotllament normatiu i reglamentari de la Llei Orgànica 1/1990, de 3 d?octubre, d?ordenació general del sistema educatiu, s'impartiran en els centres que es creen els ensenyaments de batxillerat i formació professional, d'acord amb el pla d'estudis actualment vigent.  
DISPOSICIO ADDICIONAL  
Aquest decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el Conseller de Cultura, Educació i Ciència perquè adopte les mesures que calguen envers l?execució d?aquest Decret i perquè acorda, de la mateixa manera, tot allò que pertoque quant a la dotació de personal docent, administratiu i subaltern.  
Segona  
Aquest Decret entrarà en vigor el dia que es publique en el Diari Oficial de la Generalitat Valenciana, no obstant això els seus efectes es consideraran referits a l?inici del curs acadèmic 1991/1992.  
València, 16 de setembre de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI